সনাতন ধর্মাবলম্বীদের বিশ্বাস, ভক্তদের ডাকে সাড়া দিয়ে এ সময় অন্য রূপে আবির্ভূত হন শ্রীকৃষ্ণ, যা শ্রীশ্রী জগন্নাথ দেব নামে পরিচিত। এ সময় এ নতুন  রূপে ভক্তরা তাঁর পূজা শুরু করেন। ভারতের পুরীর জগন্নাথ দেবের মন্দির থেকে এ রথযাত্রার প্রচলন শুরু হয়। উড়িষ্যা ও পশ্চিমবঙ্গে এই উত্সব বিশেষ উত্সাহ-উদ্দীপনার মধ্য দিয়ে পালিত হয়। বাংলাদেশসহ বিশ্বের বিভিন্ন শহরে রথযাত্রা শুরু হয়। লন্ডন, মন্ট্রিয়ল, প্যারিস, নিউ ইয়র্ক, টরন্টো, ভেনিস প্রভৃতি শহরে রথযাত্রা উত্সবের জনপ্রিয়তা বাড়ছে। দীর্ঘ বিচ্ছেদের পর শ্রীকৃষ্ণের বৃন্দাবন প্রত্যাবর্তন-স্মরণে এই উত্সব হয়ে থাকে।